open-index/open-wikipedia-markdown huggingface dataset:
พระไตรปิฎกฉบับซีเซี่ย

**พระไตรปิฎกฉบับซีเซี่ย** หรือ **ฝานต้าจั้งจิง** () เป็นหนึ่งในชุดพระไตรปิฎกภาษาจีน สร้างขึ้นในอาณาจักรซีเซี่ย สมัยพระเจ้าเหรินจง หรือเมื่อปีที่ 6 รัชสมัยต้าเต๋อแห่งราชวงศ์หยวน หรือ ค.ศ. 1302 มีจำนวนทั้งสิ้น 3620 ผูก พิมพ์ขึ้นจากอักษรซีเซี่ย แต่คาดว่าจำลองขึ้นจากพระไตรปิฎกฉบับไคเป่า (开宝藏) สมัยราชวงศ์ซ่ง ซึ่งเป็นพระไตรปิฎกฉบับพิมพ์ครบชุดฉบับแรกของโลก ปัจจุบันฉบับซีเซี่ยเหลือเพียงบางส่วนเท่านั้น 

แม้ว่าอาณาจักรซีเซี่ยจะถูกชาวมองโกลแห่งราชวงศ์หยวยนทำลายจนพินาศย่อยยับ แต่ยังเหลือพระไตรปิฎกชุดนี้ไว้ โดยชาวหยวนได้สืบทอดมาปรับปรุงให้ดีขึ้น และพิมพ์แพร่หลายต่อในศตวรรษที่ 14 ซึ่งอาณาจักรซีเซี่ยได้อันตรธานไปนานแล้ว และภาษาซีเซี่ย หรือภาษาตังกุต ก็ยังแทบไม่มีคนใช้ ปัจจุบันพระไตรปิฎกชุดนี้ ได้รับการศึกษาและเผยแพร่โดยนาย เอริก กรินสเตด (Eric Grinstead) ซึ่งถ่ายมาจากกรุงปักกิ่ง และเลนินกราด ผู้ที่ตีพิมพ์ฉบับนี้ที่กรุงนิวเดลี ประเทศอินเดีย เมื่อปี 1971 ในชื่อ พระไตรปิฎกฉบับตังกุต (The Tangut Tripitaka) บ้างก็เรียกว่า Mi Tripitaka 

ทั้งนี้ ชาวซีเซี่ย หรือชาวตังกุต (Tangut) เป็นชนชาติเชื้อสายทิเบต-พม่า อาศัยอยู่ทางตะวันตกเฉียงเหนือของจีน ระหว่างปี ค.ศ. 1038 - 1227 ชนชาตินี้ได้สถาปนาราชวงศ์ซีเซี่ย (西夏) หรืออาณาจักรไป๋เกาต้าเซี่ยกั๋ว (白高大夏國) คาบเกี่ยวกับราชวงศ์ซ่ง ราชวงศ์เหลียว และราชวงศ์หยวน ทั้ง 4 อาณาจักรนี้ แม้สถาปนาโดยคนต่างเชื้อชาติกัน แต่กับเนื่องเป็นหนึ่งในราชวงศ์ทางการตามประวัติศาสตร์จีนโบราณ อีกทั้ง ทั้ง 4 ราชวงศ์ยังอุปถัมภ์ศาสนาพุทธอย่างยิ่งยวดไม่แพ้กัน 

ผิดกันเพียงแต่ว่า ชาวซ่ง ชาวเหลียว และชาวหยวน ใช้ภาษาและอักษรจีนในการจารึกพระไตรปิฎก ขณะที่ชาวซีเซี่ยใช้ภาษาของตนเองในการจารึก เป็นภาษาที่คล้ายกับภาษาทิเบต แต่ใช้อักษรคล้ายจีน หากมีความซับซ้อนในเชิงการผสม ปัจจุบันมีนักวิชาการพยายามรื้อฟื้นภาษาตังกุตขึ้นมาเพื่อใช้งานด้านวิชาการ และมีการเผยแพร่สิ่งพิมพ์สมัยซีเซี่ยดังเช่น พระไตรปิฎกฉบับซีเซี่ยฉบับนี้

## อ้างอิง

## บรรณานุกรม
*蕃大藏经 ใน http://baike.sogou.com/v71501375.htm;jsessionid=74636852C3C70A1F344DFEA6720E8197.n2
*国图藏西夏文文献的价值 ใน http://nx.cnr.cn/btwh/xxwh/200612/t20061206_504344398.html
*Denis C. et al. (1994). The Cambridge History of China, Vol. 6: Alien Regimes and Border States, 907-1368. Cambridge. Cambridge University Press

หมวดหมู่:พระไตรปิฎก
รักนี้มีค่าเพราะเธอ

**"รักนี้มีค่าเพราะเธอ"** เป็นเพลงจากอัลบั้มของ ธงไชย แมคอินไตย์, ดา เอ็นโดรฟิน, นิว-จิ๋ว และลุลา ในอัลบั้ม *[[ขนนกกับดอกไม้ ตอน SECRET GARDEN]]* ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 26 กันยายน พ.ศ. 2556 โดยเป็นเพลงใหม่หนึ่งเดียวในอัลบั้มขนนกกับดอกไม้ ตอน Secret Garden อัลบั้มพิเศษฉลองครบรอบ 30 ปี Gmm Grammy 

มิวสิกวิดีโอนี้ เผยแพร่ครั้งแรกเมื่อวันที่ 23 มีนาคม พ.ศ. 2557

## การตอบรับ
เพลง รักนี้มีค่าเพราะเธอ ได้อันดับ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงของธงไชย แมคอินไตย์
หมวดหมู่:เพลงของดา เอ็นโดรฟิน
หมวดหมู่:เพลงของนิว-จิ๋ว
หมวดหมู่:เพลงของลุลา
หมวดหมู่:ซิงเกิลในปี พ.ศ. 2556
หมวดหมู่:เพลงในปี พ.ศ. 2556
หมวดหมู่:เพลงบันทึกเสียงที่ผลิตโดยธีระปริญญ์ รัตนบุตร
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
บ๊อบบี้ เบอร์นา

**บ๊อบบี้ เบอร์นา** (Bobby Berna) หรือโรเบอร์โต เบร์นาร์เดซ (Roberto Bernardez) นักมวยสากลชาวฟิลิปปินส์ เกิดเมื่อ 19 พฤษภาคม พ.ศ. 2504 ที่ เมโทรมะนิลา ฟิลิปปินส์ สถิติการชก 38 ครั้ง ชนะ 31 (น็อค 17) เสมอ 1 แพ้ 6  
## ประวัติ
เบอร์นาขึ้นชกมวยสากลครั้งแรกเมื่อ 13 สิงหาคม พ.ศ. 2522 ชนน็อค เบน ฮวนตา ยก 2 ที่ ฟิลิปปินส์ จากนั้น ขึ้นชกชนะรวด จนได้ครองแชมป์ฟิลิปปินส์รุ่นแบนตัมเวทเมื่อ 28 กุมภาพันธ์ พ.ศ. 2524  ชนะน็อค โรนาลโด ซูมาลิส ยก 11 ได้แชมป์มาครอง และป้องกันแชมป์ไว้ได้ 2 ครั้ง ต่อมา ได้ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน พ.ศ. 2526 แพ้น็อค ไฮเม การ์ซา ยก 2 ที่ สหรัฐ ชิงแชมป์ไม่สำเร็จแต่ในไฟต์ต่อมา เขาก็ได้ชิงแชมป์โลกรุ่นจูเนียร์เฟเธอร์เวท IBF ที่ว่างเมื่อ 4 ธันวาคม พ.ศ. 2526 ซึ่งเบอร์นาเป็นฝ่ายชนะน็อค ซุห์ ซุงอิน ได้ในยกที่ 10 ถึงถิ่นที่เกาหลีใต้ กลายเป็นแชมป์โลกคนแรกในรุ่นนี้ของสหพันธ์มวยนานาชาติ แต่พอป้องกันแชมป์ครั้งแรกเมื่อ 15 เมษายน พ.ศ. 2527 เบอร์นาให้ซุห์ขึ้นชกแก้มืออีกครั้ง แต่คราวนี้เขาเป็นฝ่ายแพ้น็อคไปในยกที่ 10 ที่เกาหลีใต้ เสียแชมป์ไป 

เบอร์นาได้ขึ้นชิงแชมป์โลกรุ่นเดิมคืนอีกครั้งเมื่อ 28 มิถุนายน พ.ศ. 2528 แต่ครานี้เขาแพ้น็อค คิม จีวอน ยก 4 ที่เกาหลีใต้ ไม่ได้แชมป์ หลังจากชิงแชมป์ไม่ได้ เบอร์นาหันไปชกมวยสากลที่ สหรัฐตั้งแต่ พ.ศ. 2529 เขาชกชนะติดต่อกันถึง 5 ครั้ง แต่ไม่มีโอกาสได้ชิงแชมป์ใดๆ หลังจากที่เขาชกแพ้น็อค อันเดร สมิธ ยก 2 เมื่อ 13 กันยายน พ.ศ. 2531 เขาก็แขวนนวมไป
## เกียรติประวัติ
* แชมป์ฟิลิปปินส์รุ่นแบนตัมเวท (2524)
* แชมป์โลกรุ่นจูเนียร์เฟเธอร์เวท IBF
** ชิง 4 ธันวาคม 2526 ชนะน็อค ซุห์ ซุงอิน ยกที่ 10 ที่เกาหลีใต้ 
** เสียแชมป์ 5 เมษายน 2527 แพ้น็อค ซุห์ ซุงอิน ยกที่ 10 ที่เกาหลีใต้
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์แบนตัมเวท WBC ที่ว่างเมื่อ 15 มิถุนายน 2526 แพ้น็อค ไฮเม การ์ซา ยก 2 ที่ สหรัฐ 
** ชิงแชมป์โลกรุ่นจูเนียร์เฟเธอร์เวท IBF เมื่อ 28 มิถุนายน 2528 แพ้น็อค คิม จีวอน ยก 4 ที่เกาหลีใต้
## อ้างอิง
* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์โลก IBF
หมวดหมู่:บุคคลจากเกซอนซิตี
อบ วสุรัตน์

**อบ วสุรัตน์** (1 พฤษภาคม พ.ศ. 2461 – 5 ธันวาคม พ.ศ. 2535) เป็นนักธุรกิจชาวไทย เจ้าของกิจการบริษัทวิทยาคม ผู้แทนจำหน่ายเครื่องพิมพ์ดีดเรมิงตัน เป็นอดีตประธานสภาหอการค้าไทย และอดีตรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ อดีตรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์

เมื่อวันอาทิตย์ที่ 28 มีนาคม พ.ศ. 2536 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปพระราชทานเพลิงศพ นายอบ วสุรัตน์ ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## การทำงาน
อบ วสุรัตน์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ (12 พฤษภาคม พ.ศ. 2522 - 3 มีนาคม พ.ศ. 2523) และเป็นรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์ เมื่อวันที่ 7 พฤษภาคม พ.ศ. 2526 จนกระทั่งในเดือนกันยายน พ.ศ. 2528 เขาได้ขอลาออกจากตำแหน่ง ต่อมาเริ่มต้นเปิดกิจการบริษัทวิทยาคม เมื่อวันที่ 17 มิถุนายน พ.ศ. 2529

นายอบ วสุรัตน์ เคยเป็นรองหัวหน้าพรรคชาติประชาธิปไตย ที่มีพลเอกเกรียงศักดิ์ ชมะนันทน์ เป็นหัวหน้าพรรค

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:พรรคชาติประชาธิปไตย (พ.ศ. 2525)
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ประยูร จินดาศิลป์

**ประยูร จินดาศิลป์** อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ อดีตสมาชิกวุฒิสภา และอดีตเหรัญญิกพรรคกิจสังคม

## ประวัติ
ประยูร จินดาศิลป์ เกิดเมื่อวันที่ 25 มกราคม พ.ศ. 2469 เป็นชาวจังหวัดเชียงใหม่ จบการศึกษาจากโรงเรียนเตรียมอุดมศึกษา รุ่น 6 รุ่นเดียวกับเชาวน์ ณศีลวันต์, ณัฐ ภมรประวัติ, เติมศักดิ์ กฤษณามระ, ประกายเพชร อินทุโสภณ, ปรีดา พัฒนถาบุตร, สวัสดิ์ โชติพานิช และอนันต์ กรุแก้ว และระดับปริญญาตรี จากคณะพาณิชยศาสตร์และการบัญชี จุฬาลงกรณ์มหาวิทยาลัย รุ่นที่ 7

## การทำงาน
ประยูร จินดาศิลป์ ได้รับแต่งตั้งเป็นสมาชิกวุฒิสภา แทนพลเอก ทวิช เสนีย์วงศ์ ณ อยุธยา เมื่อปี พ.ศ. 2519 ต่อมาในปี พ.ศ. 2526 ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ได้รับแต่งตั้งเมื่อวันที่ 7 พฤษภาคม พ.ศ. 2526 จนกระทั่งได้ลาออกจากตำแหน่งพร้อมกับนายโกศล ไกรฤกษ์ รัฐมนตรีว่าการกระทรวงพาณิชย์ เมื่อวันที่ 15 มกราคม พ.ศ. 2529

ประยูร จินดาศิลป์ เคยร่วมงานการเมืองกับพรรคกิจสังคม และรับตำแหน่งเป็นเหรัญญิกพรรค

## ถึงแก่อนิจกรรม
ประยูร จินดาศิลป์ ถึงแก่กรรมเมื่อวันที่ 26 กุมภาพันธ์ พ.ศ. 2555 อายุ 86 ปี

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดเชียงใหม่
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
เทศบาลตำบลสวนขัน

**เทศบาลตำบลสวนขัน** มีพื้นที่ประมาณ 62.39 ตารางกิโลเมตร อยู่ห่างจากที่ว่าการอำเภอช้างกลาง 5 กิโลเมตร

## ประวัติ
เดิมตำบลสวนขันเป็นชื่อหมู่บ้านหนึ่งในเขตการปกครองของตำบลละอาย อำเภอฉวาง จังหวัดนครศรีธรรมราช และทางกระทรวงมหาดไทยได้พิจารณาให้แยกเขตการปกครองออกมาจากตำบลละอายมาตั้งเป็นตำบลสวนขันและเมื่ออำเภอฉวางเดิม เป็นอำเภอที่มีอาณาเขตกว้างขวางมาก และมี ประชากรจำนวนมากการคมนาคมติดต่อระหว่างที่อยู่ของราษฎรกับอำเภออยู่ห่างไกลกันมากทำให้ยากแก่การให้บริการแก่ประชาชนอย่างทั่วถึงและรวดเร็ว ดังนั้นเพื่อประโยชน์ในการปกครองและอำนวยความสะดวกแก่ประชาชนกระทรวงมหาดไทยจึงได้แบ่งท้องที่อำเภอฉวาง จังหวัดนครศรีธรรมราช ออกเป็น 3 ตำบล คือ ตำบลช้างกลาง ตำบลสวนขัน และตำบลหลักช้าง โดยตั้งเป็นกิ่งอำเภอช้างกลาง เมื่อวันที่ 15 กรกฎาคม 2539 โดยมีเนื้อที่ 236.3

สำหรับตำบลสวนขัน เป็นตำบลหนึ่งในเขตการปกครองของอำเภอช้างกลาง มีเนื้อที่ทั้งสิ้น 62.39 ตารางกิโลเมตร หรือประมาณ 38,993 ไร่ ประกอบด้วย 9 หมู่บ้าน คือ บ้านสวนขัน , บ้านเทพรัตนา ,บ้านยางในลุ่ม , บ้านน้ำน้อย , บ้านไทรงาม , บ้านคลองปีกเหนือ , บ้านนายน , บ้านหนองเหรียง , และบ้านจอมทอง

องค์การบริหารส่วนตำบลสวนขัน เป็นองค์การบริหารส่วนตำบล ขนาดเล็ก จัดตั้งตามประกาศกระทรวงมหาดไทย ลงวันที่ 16 ธันวาคม 2539 องค์การบริหารส่วนตำบลสวนขัน จึงเป็นหน่วยการปกครองส่วนท้องถิ่นที่ขึ้นตรงต่อกิ่งอำเภอช้างกลาง ตั้งแต่บัดนั้นเป็นต้นมา

## ภูมิศาสตร์
เทศบาลตำบลหลักช้าง ตั้งอยู่ทางทิศตะวันตกขอตัวเมืองนครศรีธรรมราช
* **ทิศเหนือ** ติดต่อ องค์การบริหารส่วนตำบลละอาย อำเภอฉวาง จังหวัดนครศรีธรรมราช
* **ทิศใต้** ติดต่อ องค์การบริหารส่วนตำบลช้างกลาง อำเภอช้างกลาง จังหวัดนครศรีธรรมราช
* **ทิศตะวันออก** ติดต่อ องค์การบริหารส่วนตำบลกำโลน อำเภอลานสกา จังหวัดนครศรีธรรมราช
* **ทิศตะวันตก** ติดต่อ เทศบาลตำบลจันดี อำเภอฉวาง จังหวัดนครศรีธรรมราช

### ภูมิประเทศ
ลักษณะภูมิประเทศ โดยทั่วไปมีสภาพทั่วไปเป็นที่ราบเชิงเขา ประกอบด้วยป่าไม้ และภูเขา ลักษณะดิน ที่ราบสูงเนื้อหยาบ ที่ต่ำเนื้อดินละเอียด สภาพทางกายภาพเป็นภูเขา 1 ส่วน ที่ราบสูง 1 ส่วน มีแหล่งของต้นน้ำลำธารหลายสายที่เหมาะสำหรับการทำสวนผลไม้ และพัฒนาเป็นแหล่งท่องเที่ยว

### ภูมิอากาศ
ลักษณะทั่วไปภูมิอากาศของตำบลสวนขัน จัดอยู่ในประเภทที่อยู่ภายใต้อิทธิพลของลมมรสุมตะวันออกเฉียงเหนือและลมมรสุมตะวันตกเฉียวใต้ ทำให้มีลักษณะฤดุกาล 2 ฤดู คือ
* ฤดูร้อน ช่วงเดือน กุมภาพันธ์ - เดือน พฤษภาคม
* ฤดูฝน ช่วงเดือน มิถุนายน - เดือนมกราคม

## การแบ่งเขตการปกครอง
ตำบลสวนขัน เป็นตำบลหนึ่งในเขตการปกครองของอำเภอช้างกลาง ประกอบด้วย 9 หมู่บ้าน คือ 
* ชุมชนบ้านสวนขัน
* ชุมชนบ้านเทพรัตนา
* ชุมชนบ้านยางในลุ่ม
* ชุมชนบ้านน้ำน้อย
* ชุมชนบ้านไทรงาม
* ชุมชนบ้านคลองปีกเหนือ
* ชุมชนบ้านนายน
* ชุมชนบ้านหนองเหรียง
* ชุมชนบ้านจอมทอง

## สถานศึกษา
* โรงเรียนสังกัดสำนักงานการประถมศึกษาแห่งชาติ จำนวน 4 แห่ง
* โรงเรียนสังกัดสำนักงานคณะกรรมการการศึกษาเอกชน จำนวน 1 แห่ง
* ศูนย์พัฒนาเด็กเล็ก จำนวน 1 ศูนย์
* ศูนย์บริการการศึกษานอกโรงเรียน จำนวน 1 แห่ง

## วัด
* วัด จำนวน 2 แห่ง

## สถานพยาบาล
* สถานีอนามัยประจำตำบล 2 แห่ง

## อ้างอิง

สวนขัน
สวนขัน
หมวดหมู่:อำเภอช้างกลาง
วิดีโอเกมบอต

**วิดีโอเกมบอต** หรือ **เกมบอต** เป็นโปรแกรมอัตโนมัติที่ทำหน้าที่ในเกม โดยประพฤติตัวเหมือนผู้เล่นคนอื่น โดยในบางครั้งทางผู้จัดทำเกมจัดไว้ เพื่อไว้ช่วยเหลือหรือตอบคำถามผู้ใช้ทั่วไป และในบางครั้งผู้ใช้เองจะใช้บอตประเภทนี้ เล่นเกมแทนตัวผู้เล่นเอง โดยให้คอมพิวเตอร์ประมวลผลและผู้ใช้เฝ้าดูบอตเล่นเกมแทน

หมวดหมู่:บอต
หมวดหมู่:การเล่นวิดีโอเกม
หมวดหมู่:การพัฒนาวิดีโอเกม
วัดปราโมทย์

**วัดปราโมทย์** เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านปราโมทย์ อำเภอบางคนที จังหวัดสมุทรสงคราม ตั้งมาประมาณ 100 ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณบ้านปราโมทย์ 

## ประวัติ
ตั้งเมื่อ 2441 เดิมชื่อวัดโรงหวี จากหลักฐานหนังสือพระราชทานวิสุงคามสีมาอุโบสถหลังเก่าเมื่อ พ.ศ. 2421 ปรากฏว่า สร้างในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 วัดปราโมทย์ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อ พ.ศ. 2496

## เจ้าอาวาส
มีเจ้าอาวาสนับแต่ก่อตั้งวัดมาจำนวน 7 รูป
*1) หลวงพ่อฤกษ์
*2) หลวงพ่อเมือง
*3) หลวงพ่อตุ๊ย
*4) หลวงพ่อพลบ (พระครูอุดมสุตกิจ)
*5) หลวงพ่อสุย (พระครูปราโมทย์สมุทรคุณ รูปที่ 1)
*6) พระครูปราโมทย์สมุทรคุณ รูปที่ 2 (พีระ) พ.ศ. 2522-2545
*7) พระครูปลัดบุญเลิศ เตชปญฺโญ (นามปัจจุบัน พระครูปราโมทย์ปัญญาวัฒน์ ตำแหน่งการปกครองคณะสงฆ์ เจ้าคณะอำเภอบางคนที) พ.ศ. 2545-ปัจจุบัน

## ศาสนาสถานในวัด
*1) อุโบสถ กว้าง 8 เมตร ยาว 25.70 เมตร สร้างเมื่อ พ.ศ. 2496 เป็นอาคารคอนกรีตเสริมเหล็กทรงไทย หน้าบันทองลายไทยเทพพนม ซุ้มหน้าต่างลายไทย ปูชนียวัตถุ มีพระประธานประจำอุโบสถ 1 องค์ พร้อมพระอัครสาวก
*2) ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2497 เป็นอาคารคอนกรีตเสริมเหล็ก
*3) หอสวดมนต์ กว้าง 10 เมตร ยาว 24 เมตร สร้างเมื่อ พ.ศ. 2513 เป็นอาคารไม้ 2 ชั้น
*4) กุฏิสงฆ์ จำนวน 4 หลัง เป็นอาคารไม้ 1 หลัง ครึ่งตึกไม้ 2 หลัง และตึก 1 หลัง
*5) วิหาร 1 หลัง รูป 8 เหลี่ยม เป็นอาคารคอนกรีตเสริมเหล็ก นอกจากนี้ยังมี พระพุทธรูปปั้นปางพระศรีอารีย์ขนาดตักกว้าง 4.12 เมตร ยาว 4.32 เมตร ราษฎรในหมู่บ้านเรียก “หลวงพ่อโต”
*6) วิหารพระครูอุดมสุตกิจ
*7) หอพระไตรปิฎกกลางน้ำ เป็นหอโบราณ 
*8) พลับพลาจตุรมุขประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัวตำหนักรัชกาลที่ 5
*9) ฌาปนสถาน
*10) หอระฆัง 
*11) พิพิธภัณฑ์เรือนไทยไม้แฝดคู่
*12) ห้องน้ำห้องสุขา
*13) ศาลาเจ้าแม่ตะเคียนทอง 1 หลัง
*14) ศาลาท่าน้ำ 2 หลัง
*15) หอกระจายเสียง
*16) ถังเก็บน้ำวัดปราโมทย์
*17) ศาลาปฏิบัติธรรมประจำจังหวัดสมุทรสงครามแห่งที่ 14
*18) กำแพงวัด
*19) แผนกวัตถุมงคลของวัด
*20) พระประธานอุโบสถ์ “พระอินทร์ประเสริฐ” อายุ 300 กว่าปี

## กิจกรรมในวัด
กิจกรรมตามโอกาสวันสำคัญทางพระพุทธศาสนา
*1) วันปีใหม่
*2) วันสงกรานต์
*3) เวียนเทียนวันคัญทางพระพุทธศาสนา เช่น วันวิสาขบูชา วันมาฆบูชา และวันอาสาฬหบูชา
*4) วันเฉลิมพระชนมพรรษา 12 สิงหา และ 5 ธันวาคม ทุกปี
*5) วันทำบุญอดีตเจ้าอาวาส
*6) งานประจำปีปิดทองหลวงพ่อโต
*7) งานทำบุญตักบาตร รักษาศีล ทุกวันพระ 8, 14 และ 15 ค่ำ ตลอดปี
*8) วันลอยกระทง
*9) งานสอบธรรมสนามหลวงประจำอำเภอบางคนที
*10) งานสอบธรรมศึกษาสนามหลวงประจำอำเภอบางคนที

## แหล่งข้อมูลอื่น
* สำนักงานพระพุทธศาสนาจังหวัดสมุทรสงคราม
* สำนักงานเจ้าคณะจังหวัดสมุทรสงคราม
* สำนักงานวัฒนธรรมจังหวัดสมุทรสงคราม
* สำนักงานเจ้าคณะอำเภอบางคนที จังหวัดสมุทรสงคราม
* เพจ : หลวงพ่อโตวัดปราโมทย์วัดปราโมทย์ https://www.facebook.com/watpramote/
ปราโมทย์
หมวดหมู่:โบราณสถานในจังหวัดสมุทรสงคราม
บุญเทียม เขมาภิรัตน์

**รองศาสตราจารย์ นายแพทย์ บุญเทียม เขมาภิรัตน์** อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรกรุงเทพมหานคร 4 สมัย สังกัดพรรคประชากรไทย

## ประวัติ
บุญเทียม เขมาภิรัตน์ เกิดเมื่อวันที่ 14 กุมภาพันธ์ พ.ศ. 2481 สำเร็จการศึกษาชั้นประถมที่โรงเรียนไตรรัตน์ศึกษา ชั้นมัธยมปีที่ 6 ที่โรงเรียนวัดสุทธิวราราม ศึกษาต่อมัธยม 8 ที่โรงเรียนเตรียมอุดมศึกษา จากนั้น พ.ศ. 2500	 ศึกษาต่อชั้นเตรียมแพทยศาสตร์ จุฬาลงกรณ์มหาวิทยาลัย และวิชาการแพทย์ที่คณะแพทยศาสตร์โรงพยาบาลจุฬาลงกรณ์ ในปี พ.ศ. 2506 ศึกษาต่อที่ประเทศสหรัฐอเมริกา เพื่อเป็นผู้เชี่ยวชาญทางด้านโสตร ศอ นาสิก (หู คอ จมูก) จนได้รับประกาศนียบัตรเป็นผู้เชี่ยวชาญด้านโสตร ศอ นาสิก (American Board Certified Fellow Otolarngology) ในปี 2511 และ พ.ศ. 2512 ศึกษาต่อทางโสตรวิทยา (Otology) ที่ Bayler College Of Medicine ,Houston Texas

## การทำงาน
### งานแพทย์
นายแพทย์บุญเทียม เริ่มรับราชการเป็นแพทย์ฝึกหัด โรงพยาบาลจุฬาลงกรณ์ ในปี พ.ศ. 2505 ในปีต่อมาจึงเข้าทำงานที่ Trumbull Memorial Hospital Woren Ohio และเป็นแพทย์ประจำบ้าน (ศัลยกรรม) ที่ Long Island College of Medicine, New York, ในปี พ.ศ. 2507 กระทั่งในปี พ.ศ. 2512 จึงได้	กลับมาที่ประเทศไทยและได้เข้าทำงานเป็นอาจารย์แพทย์ โรงพยาบาลรามาธิบดี

### สมาชิกสภาผู้แทนราษฎร
บุญเทียม เขมาภิรัตน์ ได้ร่วมกับนายสมัคร สุนทรเวช จัดตั้งพรรคประชากรไทย และลงสมัครรับเลือกตั้ง จนได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคประชากรไทย เป็นสมัยแรก และได้รับเลือกตั้งอีก 3 ครั้งต่อมาคือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526, การเลือกตั้งสมาชิกสภาผู้แทนราษฎรกรุงเทพมหานคร เขต 3 แทนตำแหน่งที่ว่าง พ.ศ. 2530 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 โดยไม่ย้ายสังกัดพรรคการเมือง

### รัฐมนตรี
ในปี พ.ศ. 2526 นายแพทย์บุญเทียม ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ (ครม.43) ได้รับแต่งตั้งเมื่อวันที่ 7 พฤษภาคม พ.ศ. 2526

### สมัครรับเลือกตั้งผู้ว่าราชการกรุงเทพมหานคร
ในการเลือกตั้งผู้ว่าราชการกรุงเทพมหานคร พ.ศ. 2535 นายแพทย์บุญเทียม ได้ลงสมัครรับเลือกตั้งโดยไม่สังกัดพรรคการเมือง (ส่วนพรรคประชากรไทย ส่งผู้สมัครคือ พล.อ.อ.สมมต สุนทรเวช) แต่ได้รับคะแนนเสียง 2,943 คะแนน ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลจากกรุงเทพมหานคร
หมวดหมู่:แพทย์ชาวไทย
หมวดหมู่:อาจารย์คณะแพทยศาสตร์
หมวดหมู่:รองศาสตราจารย์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชากรไทย
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ชาวเปรู

**ชาวเปรู** () คือพลเมืองหรือผู้ที่สืบเชื้อสายมาจากประเทศเปรู ประชากรเปรูลดลงจากประมาณ 5–9 ล้านคนในช่วงทศวรรษ 1520 เหลือประมาณ 600,000 คนในปี ค.ศ. 1620 สาเหตุหลักมาจากโรคติดต่อ  มีการอพยพของชาวสเปนและชาวแอฟริกาเข้ามาเป็นจำนวนมากในปี ค.ศ. 1532 ภายใต้การปกครองของจักรวรรดิสเปน โดยมีการผสมผสานข้ามเชื้อชาติอย่างกว้างขวางกับชาวพื้นเมืองเปรู รวมถึงยังมีการอพยพของคนยุโรป (โดยเฉพาะจากสเปน อิตาลี เยอรมนี ฝรั่งเศส โครเอเชีย โปรตุเกส และบริติชไอลส์) และในปลายศตวรรษที่ 19 มีการอพยพของชาวจีนและชาวญี่ปุ่นเข้ามาเป็นจำนวนมาก

## อ้างอิง


ป
คิงคีย์ 100

**คิงคีย์ 100** (, ) หรืออาคาร KK100 และศูนย์การเงินคิงคีย์ คือตึกระฟ้าแห่งหนึ่งสูง 100 ชั้น ในเมืองเชินเจิ้น มณฑลกวางตุ้ง ประเทศจีน อาคารตั้งอยู่ในเขตหลูฮู (Luohu) ทางด้านตะวันออกของเมืองเชินเจิ้น โดยห่างประมาณ 1 กิโลเมตรจากเขตแดนไปทางเหนือ ระหว่างจีนแผ่นดินใหญ่และฮ่องกง ซึ่งบริเวณนี้ถูกเรียกบ่อยครั้งว่าเป็น "เขตการเงิน" ของเชินเจิ้น

ตัวอาคารมีการใช้งานแบบผสม ด้วยความสูง 441.8 เมตร (1,449) ฟุต โดยใช้เป็นพื้นที่สำนักงานและโรงแรม จำนวน 68 ชั้นแรก ซึ่งมีพื้นที่ 173,000 ตารางเมตร ถูกใช้งานเป็นสำนักงานเกรด A และอีก 22 ชั้น พื้นที่ 35,000 ตารางเมตร ถูกใช้เป็นโรงแรมธุรกิจระดับ 6 ดาว และอีก 4 ชั้น จัดเป็นสวนและภัตตาคารต่างๆ คิงคีย์ 100 ยังมีจุดเชื่อมต่อกับห้างสรรพสินค้าเคเค (KK Mall) ซึ่งเปิดเมื่อวันที่ 26 พฤศจิกายน ค.ศ. 2010 ซึ่งมีร้านค้าแบรนด์หรู ร้านอาคาร และซุปเปอร์มาเก็ต ห้างเคเคยังมีเป็นที่ตั้งของโรงภาพยนตร์ระบบ IMAX แห่งแรกของเมืองเชินเจิ้น โรงแรมเซนต์ รีจิส ครอบครอบพื้นที่ระหว่างชั้น 75-98 ซึ่งเปิดในเดือนกันยายน ค.ศ. 2011 ในปัจจุบันเป็นอาคารที่สูงที่สุดในเชินเจิ้น อันดับที่ 5 ของจีน และอันดับที่ 14 ของโลก

## สมุดภาพ

ไฟล์:Kingkey Finance Oct 8 2009.jpg|อาคารการเงินคิงคีย์ อยู่ภายใต้การก่อสร้าง วันที่ 8 ตุลาคม ค.ศ. 2009 - มีนาคม ค.ศ. 2011
ไฟล์:KingkeyFinanceTower-2009.jpeg|อาคารคิงคีย์ ค.ศ. 2009
ไฟล์:Kingkey Tower Construction SZ.JPG|อาคารการเงินคิงคีย์อยู่ภายใต้การก่อสร้าง วันที่ 27 กุมภาพันธ์ ค.ศ. 2010
ไฟล์:Kingkey-100-5.jpg|อาคารคิงคีย์ ระหว่างการก่อสร้าง
ไฟล์:KingKey100AtNight.jpg|อาคารการเงินคิงคีย์เวลากลางคืน สามารถเห็นส่วนยอดของอาคารและก้อนเมฆที่ลอยต่ำ
ไฟล์:Tallest_buildings_in_Asia.jpg|การเปรียบเทียบคิงคีย์ 100 กับตึกระฟ้าในเอเชีย


## ดูเพิ่ม
* ตึกระฟ้า
* รายชื่อตึกที่สูงที่สุดในโลก
* รายชื่อตึกที่สูงที่สุดในเชินเจิ้น

## อ้างอิง

หมวดหมู่:สิ่งก่อสร้างตั้งแต่ พ.ศ. 2554
หมวดหมู่:สิ่งก่อสร้างในเชินเจิ้น
หมวดหมู่:ตึกระฟ้าในประเทศจีน
สหสาธารณรัฐอาหรับ

**สหสาธารณรัฐอาหรับ** ( ) เป็นสหภาพทางการเมืองอายุสั้นระหว่าง อียิปต์ และ ซีเรีย การรวมตัวกันเริ่มต้นเมื่อ พ.ศ. 2501 และซีเรียแยกตัวออกไปใน พ.ศ. 2504 อียิปต์ยังคงเรียกตัวเองว่าสหสาธารณรัฐอาหรับจนถึง พ.ศ. 2514 ประธานาธิบดีคือ ญะมาล อับดุนนาศิร ในช่วงแรกของการรวมตัว รัฐนี้ได้เข้าเป็นสมาชิกใน สหรัฐอาหรับ ซึ่งเป็นการรวมตัวเป็นสมาพันธ์กับ  เยเมนเหนือ

## อ้างอิง

## แหล่งข้อมูลอื่น

* Encyclopedia.com
* Syria: A Country Study

หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในทวีปแอฟริกา
หมวดหมู่:รัฐสิ้นสภาพในตะวันออกกลาง
อ
หมวดหมู่:อดีตรัฐสมาชิกสหประชาชาติ
หมวดหมู่:รัฐและดินแดนที่ก่อตั้งในปี พ.ศ. 2501
หมวดหมู่:สิ้นสุดในปี พ.ศ. 2514
หมวดหมู่:ฉนวนกาซา
หมวดหมู่:สหสาธารณรัฐ
อ
ดาวน์โหลดทูโดเนต

***ดาวน์โหลดทูโดเนต*** () เป็นโครงการของมิวสิกฟอร์รีลีฟ เป็นองค์กรที่ไม่แสวงหากำไรที่จัดตั้งขึ้นโดย ลิงคินพาร์ก ในปี พ.ศ. 2548 เพื่อช่วยเหลือผู้ประสบภัยจากภัยภัยพิบัติทางธรรมชาติ โครงการนี้ได้ออกจำหน่ายอัลบั้มรวบรวมไปแล้วสามชุด ได้แก่ เหตุการณ์แผ่นดินไหวในเฮติ พ.ศ. 2553 สองชุด และแผ่นดินไหวและคลื่นสึนามิในโทโฮะกุ พ.ศ. 2554 หนึ่งชุด โดยให้ศิลปินต่างๆ ได้มีส่วนร่วมในการทำผลงานเพลงเพื่อนำมารวบรวมเป็นอัลบั้ม แล้วให้คนที่อยากมีส่วนร่วมในการสนับสนุนโครงการนี้ดาวน์โหลดเพลงในอัลบั้ม หรือจะบริจาคเงินอย่างเดียวก็ได้ ซึ่งเงินที่ได้จะนำไปบรรเทาทุกข์ผู้ประสบภัย

## ''ดาวน์โหลดทูโดเนตฟอร์เฮติ''

***ดาวน์โหลดทูโดเนตฟอร์เฮติ*** () เป็นอัลบั้มรวมเพลงโดยองค์กรมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงใน*[[แลร์รีคิงไลฟ์]]* ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด

## ''ดาวน์โหลดทูโดเนตฟอร์เฮติ V2.0''
***ดาวน์โหลดทูโดเนตฟอร์เฮติ V2.0*** () เป็นอัลบั้มรวมเพลงที่เป็นเหมือนภาคต่อของอัลบั้ม*[[ดาวน์โหลดทูโดเนตฟอร์เฮติ]]* เพื่อช่วยเหลือผู้ประสบภัยจากเหตุการณ์แผ่นดินไหวในเฮติ พ.ศ. 2553 แต่อัลบั้มได้ออกจำหน่ายในวันที่ 11 มกราคม พ.ศ. 2554 โดยมีบางเพลงจากอัลบั้มแรก *ดาวน์โหลดทูโดเนตฟอร์เฮติ* มารวมอยู่ในอัลบั้มนี้ด้วย โดยทำยอดเงินบริจาคได้มากกว่า 26,000 ดอลล่าร์สหรัฐ

## ''ดาวน์โหลดทูโดเนต: สึนามิรีลีฟ''
***ดาวน์โหลดทูโดเนต: สึนามิรีลีฟ*** ( บางครั้งเรียกว่า ***Download to Donate for Japan***) เป็นอัลบั้มรวมเพลงโดยองค์กรมิวสิกฟอร์รีลีฟ เพื่อช่วยเหลือผู้ประสบภัยจากเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 อัลบั้มออกจำหน่ายในวันที่ 22 มีนาคม พ.ศ. 2554

## อ้างอิง

## แหล่งข้อมูลอื่น
* เว็บไซต์ของมิวสิกฟอร์รีลีฟ 
* เว็บไซต์อย่างเป็นทางการของดาวน์โหลดทูโดเนต 
* ดาวน์โหลดทูโดเนต: สึนามิรีลีฟ 
* ดาวน์โหลดทูโดเนตฟอร์เฮติในช่องยูทูบของ Causecast

หมวดหมู่:อัลบั้มรวบรวมในปี พ.ศ. 2553
สหพันธรัฐอาหรับ

**สหพันธรัฐอาหรับฮัชไมต์** (Hashemite Arab Federation) หรือ **สหพันธรัฐอาหรับ** (Arab Federation) เป็นรัฐอายุสั้นซึ่งก่อตั้งเมื่อ พ.ศ. 2501 ระหว่างราชอาณาจักรอิรักและจอร์แดน สหพันธรัฐได้ตั้งขึ้นเมื่อ 14 กุมภาพันธ์ พ.ศ. 2501 เมื่อพระเจ้าฟัยศ็อลที่ 2 แห่งอิรักและสมเด็จพระราชาธิบดีฮุสเซนแห่งจอร์แดน พระญาติของพระองค์ได้ตกลงรวมราชอาณาจักรฮัชไมต์ทั้งสองแห่งเข้าด้วยกันเพื่อเป็นการตอบสนองต่อการรวมตัวกันของอียิปต์และซีเรียเป็นสหสาธารณรัฐอาหรับ สหพันธรัฐนี้มีอายุเพียง 6 เดือน โดยสลายตัวลงเมื่อ 2 สิงหาคม พ.ศ. 2501 หลังจากพระเจ้าฟัยศ็อลที่ 2 ถูกรัฐประหารในวันที่ 14 กรกฎาคม พ.ศ. 2501

หมวดหมู่:รัฐสิ้นสภาพในทวีปเอเชีย
ช่องมองภาพ

[thumb| ช่องมองภาพของกล้อง [นิคอน|Nikon D90]]
**ช่องมองภาพ** (finder) เป็นหน้าต่างสำหรับส่องดูภาพในกล้องถ่ายภาพเพื่อทำการกำหนดองค์ประกอบและโฟกัสด้วยตาก่อนถ่ายภาพจริงลงบนฟิล์มหรือเซนเซอร์รูปภาพ มีหลายประเภทขึ้นอยู่กับประเภทของกล้อง

ในกล้องฟิล์มแบบดั้งเดิมเช่นกล้องสะท้อนภาพเลนส์เดี่ยวจะอาศัยการสะท้อนด้วยกระจก โดยมีกระจกสำหรับทำการสะท้อนแสงไปยังช่องมองภาพ

สำหรับกล้องดิจิทัลบางรุ่นเช่นกล้องดีเอสแอลอาร์มีช่องมองภาพแบบสะท้อนกระจก ในขณะที่กล้องบางรุ่นมีช่องมองภาพอิเล็กทรอนิกส์ซึ่งใช้ภาพที่ผ่านเข้าเซนเซอร์รูปภาพเป็นภาพตัวอย่างและส่งออกไปยังหน้าจอภาพ กล้องแบบนั้นมักถูกเรียกว่ากล้องไร้กระจก
หมวดหมู่:เทคโนโลยีหน่วยแสดงผล
หมวดหมู่:กล้องถ่ายภาพ
แล้วเราจะได้รักกันไหม

**"แล้วเราจะได้รักกันไหม"** เป็นเพลงประกอบละครโทรทัศน์ซีรีส์ฟอร์มยักษ์เรื่อง *[[ไรซิงซัน]] ตอน [[รอยฝันตะวันเดือด (ละครโทรทัศน์)|รอยฝันตะวันเดือด]]* ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ขับร้องโดยณเดชน์ คูกิมิยะ และ อุรัสยา เสปอร์บันด์ เป็นการจับไมค์ร้องเพลงร่วมกันครั้งแรกของ ณเดชน์และญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง สร้างสีสันใหม่ๆให้กับทั้งคู่

มิวสิกวีดิโอเพลงนี้เผยแพร่ครั้งแรกในวันที่ 14 สิงหาคม พ.ศ. 2557 โดยเนื้อหาเพลงนั้นพูดถึงคนปากไม่ตรงกับใจ ไม่กล้าบอกความรู้สึกที่แท้จริงออกมา ทั้งที่หัวใจเต็มไปด้วยความรักที่ยิ่งใหญ่ จริงจัง บอกเล่าความขัดแย้งของปากกับใจได้เป็นอย่า­งดี

เพลงนี้ได้รับรางวัลเพลงประกอบละครแห่งปี จากงานจีเมมเบอร์ อวอร์ด และได้รับรางวัลเพลงยอดนิยมจาก 3 สถาบันรางวัล

## การตอบรับ
เพลง **"แล้วเราจะได้รักกันไหม"** ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี  

### ชาร์ต

## รางวัล

## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยณรงค์วิทย์ เตชะธนะวัฒน์
หมวดหมู่:ซิงเกิลในสังกัดแชนเดอเลียร์มิวสิก
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดจีเอ็มเอ็ม แกรมมี่
องค์การบริหารส่วนตำบลท่าไร่

**องค์การบริหารส่วนตำบลท่าไร่ ** ตำบลท่าไร่ เป็นตำบลหนึ่งในจำนวน 13 ตำบลของอำเภอเมืองนครศรีธรรมราช ได้ยกฐานะเป็นองค์การบริหารส่วนตำบลเมื่อวันที่ 19 มีนาคม 2539 ซึ่งเป็นองค์กรปกครองส่วนท้องถิ่น มีฐานะเป็น นิติบุคคล อยู่ห่างจากที่ว่าการอำเภอเมืองนครศรีธรรมราช ไปทางทิศตะวันออก ประมาณ 13 กิโลเมตร การคมนาคมติดต่อระหว่าง ตำบล อำเภอ และจังหวัด รวมทั้งการคมนาคมภายในหมู่บ้าน ทางหลวงแผ่นดิน ทางหลวงจังหวัด หมายเลข 4013 (นครศรีฯ - ปากพนัง) ผ่านทางทิศตะวันตกของตำบลและสำหรับเส้นทางเชื่อมระหว่างหมู่บ้าน จำนวน 41 สาย

## ประวัติ
ตำบลท่าไร่ เป็นตำบลหนึ่ง ในจำนวน 13 ตำบล ของอำเภอเมืองนครศรีธรรมราช จังหวัดนครศรีธรรมราช ได้ยกฐานะเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 19 มกราคม 2539 ซึ่งเป็นองค์กรปกครองส่วนท้องถิ่น มีฐานะเป็นนิติบุคคล ชื่อว่า “องค์การบริหารส่วนตำบลท่าไร่” เป็นองค์การบริหารส่วนตำบลขนาดเล็ก ระดับชั้น 5 ต่อมาเมื่อมีการพัฒนาเพิ่มขึ้น รายได้เพิ่มขึ้นได้ปรับขนาดเป็นองค์การบริหารส่วนตำบลขนาดกลาง เมื่อวันที่ 25 เดือน เมษายน พ.ศ. 2551 องค์การบริหารส่วนตำบลท่าไร่ อยู่ห่างจากที่ว่าการอำเภอเมืองนครศรีธรรมราช (แห่งใหม่ ตำบลปากพูน) ไปทางทิศเหนือ เป็นระยะทางประมาณ 18 กิโลเมตร มีเนื้อที่ 45.96 ตารางกิโลเมตร หรือประมาณ 28,725 ไร่ 

## ภูมิศาสตร์
องค์การบริหารส่วนตำบลท่าไร่  ตั้งอยู่ทางทิศตะวันออกของตัวอำเภอเมืองนครศรีธรรมราช
***ทิศเหนือ** ติดต่อกับ เทศบาลตำบลปากนคร และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช
***ทิศใต้** ติดต่อกับ องค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช
***ทิศตะวันออก** ติดต่อกับ ทะเลอ่าวไทย
***ทิศตะวันตก** ติดต่อกับ องค์การบริหารส่วนตำบลบางจาก องค์การบริหารส่วนตำบลท่าเรือ และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช

## ภูมิประเทศ
ลักษณะภูมิประเทศขององค์การบริหารส่วนตำบลท่าไร่ เป็นพื้นที่ราบเอียงไปทางทิศ ตะวันออกสู่อ่าวปากพนัง (อ่าวไทย) มีคลองธรรมชาติหลายสายผ่านในตำบลได้แก่ คลองปากนคร (หัวตรุด) ผ่านทางตอนเหนือของตำบล คลองไม้เสียบผ่านทางตะวันตกของตำบล , คลองบางใหญ่(บ้านบางพุทรา)ผ่านทางตอนล่างของตำบล , คลองบางควายผ่านทางตอนกลางของตำบล และมีเส้นทางหลวงจังหวัดหมายเลข 4013 (นครศรีธรรมราช - ปากพนัง)

## ลักษณะภูมิอากาศ
สภาพอากาศโดยทั่วไปอยู่ในเขตมรสุมเมืองร้อน ฝนตกตลอดปี อุณหภูมิเฉลี่ย 27.58 องศาเซลเซียส แบ่งฤดูกาลออกเป็น 2 ฤดู 
*ฤดูร้อนระหว่างเดือน กุมภาพันธ์ ถึงเดือน เมษายน อากาศค่อนข้างร้อนตลอดฤดูกาล 
*ฤดูฝนแบ่งออกเป็น 2 ช่วง เดือนพฤษภาคม ถึงเดือน ตุลาคม

## การแบ่งเขตการปกครอง
องค์การบริหารส่วนตำบลท่าซักแบ่งเขตการปกครองออกเป็น 6 หมู่บ้าน ได้แก่
*หมู่ที่ 1 บ้านท่าไร่                  
*หมู่ที่ 2 บ้านไร่บน        
*หมู่ที่ 3 บ้านบางหลวง 
*หมู่ที่ 4 บ้านนารีประดิษฐ์
*หมู่ที่ 5 บ้านบางพุทรา
*หมู่ที่ 6 บ้านบางกระบือ

## สถานศึกษา
* โรงเรียนประถมศึกษา
** โรงเรียนวัดโพธาราม
** โรงเรียนวัดราษฎร์เจริญ
** โรงเรียนบ้านบางหลวง
** โรงเรียนบ้านบางกระบือ

## วัด
* วัดราษฏร์เจริญ 
* วัดศิริวัฒนาราม (วัดหัวตรุด) 
* สำนักสงฆ์บ้านบางหลวง
* สำนักสงฆ์บ้านบางกระบือ

## สถานีอนามัย
* สถานีอนามัยบ้านบางกระบือ
* สถานีอนามัยบ้านปากนคร

## อ้างอิง

ท่าไร่
เน็กซัส 6

**เน็กซัส 6** (; ชื่อรหัส Shamu) เป็นสมาร์ตโฟน ร่วมผลิตโดยกูเกิลและโมโตโรลา เป็นลำดับที่ 6 ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจัดจำหน่ายพรีออเดอร์ในช่วงปลายเดือนตุลาคม เน็กซัส 6 เป็นสมาร์ตโฟนรุ่นแรกในตระกูลที่ผลิตโดยโมโตโรลา และเป็นรุ่นแรกใช้ระบบปฏิบัติการแอนดรอยด์ 5.0 "โลลิป๊อป"

## อ้างอิง

## แหล่งข้อมูลอื่น
* 

หมวดหมู่:โทรศัพท์มือถือโมโตโรลา
หมวดหมู่:อุปกรณ์แอนดรอยด์
หมวดหมู่:สมาร์ตโฟน
หมวดหมู่:กูเกิลเน็กซัส
หมวดหมู่:ผลิตภัณฑ์ที่เปิดตัวในปี พ.ศ. 2557
อกหัก (เพลงบอดี้สแลม)

**"อกหัก"** เป็นซิงเกิลจากอัลบั้มของวงดนตรีแนวร็อกบอดี้สแลม จากอัลบั้มชุดที่ 4 *[[เซฟมายไลฟ์|Save my Life]]* 

## การตอบรับ
เพลง **อกหัก** ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของบอดี้สแลม
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
หมวดหมู่:เพลงโพสต์ฮาร์ดคอร์
เน็กซัส 9

**เน็กซัส 9** (; โค้ดเนม **Volantis** หรือ **Flounder**) เป็นแท็บเล็ตคอมพิวเตอร์ ร่วมผลิตโดยกูเกิลและ HTC อยู่ในตระกูลกูเกิล เน็กซัส เปิดตัวเมื่อวันที่ 15 ตุลาคม 2557 และจะวางจำหน่ายทั่วไปในวันที่ 3 พฤศจิกายน เน็กซัส 9 เป็นแท็บเล็ตคอมพิวเตอร์รุ่นแรกในตระกูลที่ผลิตโดย HTC และเป็นรุ่นแรกที่ใช้ระบบปฏิบัติการแอนดรอยด์ 5.0 "โลลิป๊อป"

## อ้างอิง

หมวดหมู่:แท็บเล็ต
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2557
หมวดหมู่:กูเกิลเน็กซัส
เจ้าชายจอห์นแห่งสหราชอาณาจักร

**เจ้าชายจอห์นแห่งสหราชอาณาจักร** () หรือพระนามเต็ม **จอห์น ชาลส์ ฟรานซิส** (; 12 กรกฎาคม ค.ศ. 1905 - 18 มกราคม ค.ศ. 1919) เป็นพระราชโอรสพระองค์ที่ 5 ในสมเด็จพระเจ้าจอร์จที่ 5 แห่งสหราชอาณาจักรกับมารีอาแห่งเท็ค เจ้าชายจอห์นประสูติในขณะที่พระราชบิดามีพระยศเป็นเจ้าชายแห่งเวลส์ และรัชทายาทในราชบัลลังก์แห่งสหราชอาณาจักร ในปี ค.ศ. 1910 สมเด็จพระเจ้าเอ็ดเวิร์ดที่ 7 แห่งสหราชอาณาจักรสวรรคต เจ้าชายจอร์จได้เสด็จขึ้นครองราชย์ เจ้าชายจอห์นจึงอยู่ในลำดับที่ 5 ของลำดับการสืบราชสันตติวงศ์อังกฤษ

ในปี ค.ศ. 1909 เจ้าชายจอห์นเริ่มประชวรด้วยโรคลมชัก และพระองค์มีความพิการทางปัญญา ขณะที่พระอาการของพระองค์ทรุดหนักลง พระองค์ถูกส่งไปพำนักที่พระตำหนักซานดริงแฮม (Sandringham House) และถูกปิดบังจากสาธารณชน จนกระทั่งพระองค์สิ้นพระชนม์ในปี ค.ศ. 1919 ข่าวเรื่องการประชวรได้รับการสนใจจากประชาชนอย่างแพร่หลายหลังการสิ้นพระชนม์ของพระองค์

## พระอิสริยยศ

* 12 กรกฎาคม 1905 – 6 พฤษภาคม 1910: ฮิสรอยัลไฮเนส เจ้าชายจอห์นแห่งเวลส์ (His Royal Highness Prince John of Wales)
* 6 พฤษภาคม 1910 – 18 มกราคม 1919: ฮิสรอยัลไฮเนส เจ้าฟ้าชายจอห์น (His Royal Highness The Prince John)

## เชิงอรรถ
### อ้างอิง

### แหล่งข้อมูล

* 
* 
* 
* 
* 
* 
* 
* 
* 
* 
*  
* Archived at Ghostarchive and the Wayback Machine: 
* 
* 
* 
* 
* 

## แหล่งข้อมูลอื่น

* 

หมวดหมู่:ราชวงศ์วินด์เซอร์
หมวดหมู่:เจ้าชายสหราชอาณาจักร
หมวดหมู่:เจ้านายที่สิ้นพระชนม์ตั้งแต่ทรงพระเยาว์
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร
ร็อตไวเลอร์

ร็อตไวเลอร์ () เป็นสายพันธุ์หมาบ้านขนาดใหญ่ มีชื่อว่า "หมาของคนขายเนื้อเมืองรอทท์ไวล์"

#### ลักษณะทั่วไป
ร็อตไวเลอร์ที่อยู่ในอุดมคติควรมีขนาดปานกลาง ล่ำและมีพลัง ความกระทัดรัดและโครงสร้างที่บึกบึนเป็นเครื่องบ่งบอกถึงความแข็งแรง สุนัขเพศผู้จะมีโครงสร้างที่ใหญ่กว่าสุนัขเพศเมีย โดยที่เพศเมียแม้จะมีขนาดเล็กกว่า สุนัขพันธุ์ร็อตไวเลอร์เป็นสุนัขอารักขาที่น่าเกรงขาม เมื่อถูกฝึกให้ต่อสู้และโจมตี ก็จะทำอันตรายให้แก่ผู้บุกรุก แม้จะฝึกได้ไม่ยาก จึงต้องมีเจ้านายที่มีความเป็นจ่าฝูง มีความสุขุม มั่นคงทางอารมณ์ โดยธรรมชาติมันจะไม่ลังเลที่จะเผชิญหน้ากับภยันตรายที่จะเกิดขึ้น จะแสดงออกถึงความเด็ดเดี่ยวโดยธรรมชาติ

#### ประวัติ
ร็อตไวเลอร์เป็นหนึ่งในสายพันธุ์พันธุ์ที่เก่าแก่ที่สุด เนื่องจากที่มีมาตั้งแต่ยุคโรมัน สุนัขเหล่านี้ถูกใช้เป็นสุนัขเฝ้าหรือไล่ต้อนฝูงสัตว์ร็อตไวเลอร์ ต้องเดินข้ามเทือกเขาแอลป์พร้อมกับกองทหารโรมันขนาดใหญ่ เพื่อคอยปกป้องคนและไล่ต้อนฝูงปศุสัตว์ ต้นของศตวรรษที่ 20 ได้มีการนำสุนัขสายพันธุ์ต่างๆ มาทดสอบเพื่อใช้ในงานของตำรวจและร็อตไวเลอร์ ก็เป็นที่ยอมรับว่าเป็นสายพันธุ์ที่เหมาะสมที่สุดสำหรับภาระกิจนี้และเพราะฉะนั้นสายพันธุ์นี้จึงได้รับการรับรองให้ใช้เป็นสุนัขตำรวจใน 1910อย่างเป็นทางการ

## ลักษณะนิสัย
ร็อตไวเลอร์เหมาะสมอย่างยิ่งที่จะเลี้ยงไว้เป็นเพื่อนเพื่อดูแลความปลอดภัย และเป็นสุนัขใช้งานที่มีความมั่นใจ หนักแน่น และปราศจากความกลัวแต่ ต้องสอนให้ ร็อตไวเลอร์รู้สถานะของตัวเขาในครอบครัวปกติจะอดกลั้นกับเด็ก ได้ดีแต่พ่อแม่จำเป็นต้องแน่ใจว่าสอนให้ลูกๆ ปฏิบัติกับสุนัขอย่างเหมาะสมเช่นกัน และอยู่ด้วยทุกครั้งที่มีการฝึกสอนสุนัข

#### การดูแล
เช่นเดียวกับสุนัขใช้งานพันธุ์อื่นๆ รอตต์ไวเลอร์ ต้องได้รับการแนะนำและฝึกฝนอย่างเคร่งครัดสำคัญอย่างยิ่งที่จะต้องฝึกเขาให้เข้าสังคมด้วย โดยให้ปฏิบัติเป็นประจำตั้งแต่ยังเป็นลูกสุนัขในบรรยากาศที่ไม่เคร่งเครียด นี่เป็นสิ่งจำเป็นถ้าคุณต้องการให้เขาโตขึ้นเป็นสุนัขที่รู้จักปฏิบัติตัวอย่างเหมาะสมในสถานการณ์ต่างๆ แม้จะจำเป็นต้องฝึกตั้งแต่เมื่ออายุยังน้อยและคอยย้ำอย่างสม่าเสมอ คุณก็ไม่ควรทำให้บรรยากาศการฝึก เครียดเกินไป รอตต์ไวเลอร์ เป็นสุนัขที่โตเร็วดังนั้นมีแนวโน้มที่จะ มีปัญหาเรื่อง โรคข้อสะโพกอักเสบและการอักเสบ ของกระดูก 

#### ผู้เลี้ยงที่เหมาะสม
ผู้เลี้ยงที่เหมาะสมกับรอตต์ไวเลอร์ต้องเป็นคนที่กระฉับกระเฉงสักหน่อย เข้าใจพฤติกรรมสุนัขหรือไม่ก็พร้อมที่จะเรียนรู้ ควรเป็นคนที่มีความรับผิดชอบ และเข้าใจความสำคัญของการพาสุนัขเข้าสังคมและฝึกฝนตั้งแต่ยังเป็นลูกสุนัขเล็กเลยที่เดียว ไม่ควรขังเขาไว้ในกรงหรือที่แคบเป็นเวลานานจะทำให้เขารู้สึกเครียด ควรพาไปออกกำลังกายเป็นกระจำทุกวัน เพื่อเผาผลาญพลังงาน นอกจากจะไม่อ้วนเล้วยังเป็นน้องหมาที่มีพลังงานมั่นคง อารมณ์ดี และเป็นมิตรมากขึ้น ควรหลีกเลี่ยงการฝึก หรือ ทำโทษเขาโดยใช้ความรุนแรงโดยเด็ดขาด เพราะ จะทำให้เขาเครียด หวาดกลัว ปกป้องตัวเอง ไม่เชื่อฟังเจ้าของ และจู่โจมด้วยการใช้ความรุนแรงตอบโต้ในที่สุด อันที่จริงสุนัขพันธุ์นี้สามารถเป็นมิตรและอยู่ร่วมกับเด็กและครอบครัวได้ ไม่มีปัญหา เพียงแต่จะต้องระวัง และปฏิบัติตามในสิ่งที่กล่าวมา

#### มาตรฐานสายพันธุ์

### อ้างอิง

หมวดหมู่:พันธุ์สุนัขที่มีต้นกำเนิดในประเทศเยอรมนี
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในประเทศเยอรมนี
หมวดหมู่:สุนัขตำรวจ
หมวดหมู่:สุนัขต้อนฝูงสัตว์
แมสตาบา

[right|thumb|แมสตาบาแห่งหนึ่งที่เมือง[ซักกอเราะฮ์ ประเทศอียิปต์]]
right|thumb|โครงสร้างแมสตาบา
**แมสตาบา** () คือ สิ่งก่อสร้างรูปสี่เหลี่ยมผืนผ้าทรงไม่สูง ด้านข้างลาดเอียง ส่วนบนแบนราบ สร้างเพื่อปกคลุมทางลงสู่ห้องเก็บศพซึ่งอยู่ลึกลงไปใต้ดิน หลุมทรายที่ขุดมีลักษณะเป็นรูปไข่หรือรูปสี่เหลี่ยมผืนผ้า กลบปิดหลุม ก่อให้สูงขึ้น จากหลุมฝังพระศพแบบแมสตาบา ชาวอียิปต์ได้วิวัฒนาการแนวความคิดก่อเป็นแมสตาบาซ้อนกันขึ้นไปเป็นชั้น ๆ และลดหลั่นกันตามลำดับ กลายเป็นโครงสร้างพีระมิดขึ้นมาเป็นแห่งแรกและจัดว่าเป็นอนุสาวรีย์หินอันมหึมาที่เก่าแก่ที่สุดในโลก นั่นคือ พีระมิดแบบขั้นที่เมืองซักกอเราะฮ์
หมวดหมู่:อียิปต์โบราณ
หมวดหมู่:อนุสรณ์และสิ่งปลูกสร้างฝังศพ
การปฏิวัติวิทยาศาสตร์

**การปฏิวัติวิทยาศาสตร์** เป็นการกำเนิดของวิทยาศาสตร์สมัยใหม่ระหว่างสมัยใหม่ตอนต้น เมื่อพัฒนาการในวิชาคณิตศาสตร์ ฟิสิกส์ ดาราศาสตร์ ชีววิทยา (รวมกายวิภาคศาสตร์มนุษย์) และเคมีเปลี่ยนมุมมองของสังคมและธรรมชาติ การปฏิวัติวิทยาศาสตร์เริ่มต้นในทวีปยุโรปในช่วงปลายสมัยฟื้นฟูศิลปวิทยาและต่อเนื่องตลอดปลายคริสต์ศตวรรษที่ 18 มีอิทธิพลต่อขบวนการสังคมปัญญาชื่อ ยุคเรืองปัญญา แม้วันที่ยังพิพาทอยู่ แต่มักอ้างการตีพิมพ์ *ว่าด้วยการปฏิวัติทรงกลมสวรรค์* (*De revolutionibus orbium coelestium*, *On the Revolutions of the Heavenly Spheres*) ของนิโคลัส โคเปอร์นิคัสเป็นจุดเริ่มต้นของการปฏิวัติวิทยาศาสตร์ และการสิ้นสุดถือว่าเป็น "การสังเคราะห์ใหญ่" ของ *[[ปรินซิเปีย]]* ใน ค.ศ. 1687 ของนิวตัน
เทศบาลตำบลบางพระ (จังหวัดนครศรีธรรมราช)

**เทศบาลตำบลบางพระ** ตำบลบางพระ มีเนื้อที่ประมาณ 14.6 ตารางกิโลเมตร ตั้งอยู่ทางทิศใต้ของอำเภอปากพนัง และทางทิศตะวันออกเฉียงใต้ของอำเภอเมืองนครศรีธรรมราช จังหวัดนครศรีธรรมราช

## ประวัติ
ตำบลบางพระในสมัยก่อน ซึ่งเป็นหมู่บ้าน ที่พระได้ไปตั้งกรดจำพรรษาเป็นประจำทุกปีหลายรูปชาวบ้านจึงได้ตั้งชื่อตำบลว่า"ตำบลบางพระ" โดยองค์การบริหารส่วนตำบลบางพระ จัดตั้งจากประกาศกระทรวงมหาดไทย เมื่อปี พ.ศ. 2540 มีพื้นที่ 14.6 ตารางกิโลเมตร จำนวน 4 หมู่บ้าน ประชากร 4,452 คน โดยจัดตั้งองค์การบริหารส่วนตำบลบางพระ อำเภอปากพนัง จังหวัดนครศรีธรรมราช เป็นเทศบาลตำบลบางพระ จากประกาศกระทรวงมหาดไทย เมื่อวันที่ 15 พฤศจิกายน พ.ศ. 2556 และะมีผลตั้งแต่วันที่ 19 ธันวาคม พ.ศ. 2556

## ภูมิศาสตร์
เทศบาลตำบลบางพระ ตั้งอยู่ตั้งอยู่ทางทิศใต้ของอำเภอปากพนัง และทางทิศตะวันออกเฉียงใต้ของอำเภอเมืองนครศรีธรรมราช จังหวัดนครศรีธรรมราช
* **ทิศเหนือ** ติดต่อ เทศบาลเมืองปากพนัง และองค์การบริหารส่วนตำบลปากพนังฝั่งตะวันออก อำเภอปากพนัง จังหวัดนครศรีธรรมราช
* **ทิศใต้** ติดต่อ องค์การบริหารส่วนตำบลบ้านเพิง อำเภอปากพนัง จังหวัดนครศรีธรรมราช
* **ทิศตะวันออก** ติดต่อ องค์การบริหารส่วนตำบลบ้านเพิง และองค์การบริหารส่วนตำบลปากพนังฝั่งตะวันออก อำเภอปากพนัง จังหวัดนครศรีธรรมราช และทะเลอ่าวไทย
* **ทิศตะวันตก** ติดต่อ เทศบาลเมืองปากพนัง และองค์การบริหารส่วนตำบลหูล่อง อำเภอปากพนัง จังหวัดนครศรีธรรมราช

## ภูมิประเทศ
สภาพทั่วไปของตำบลส่วนใหญ่ชาวบ้านประกอบอาชีพ ทำนากุ้ง ทำการประมง

## การแบ่งเขตการปกครอง
เทศบาลตำบลบางพระแบ่งเขตการปกครองประกอบด้วย 4 หมู่บ้าน ดังนี้
# บ้านบางวัง 
# บ้านบางกรูด 
# บ้านมะขามเทศ 
# บ้านบางพระ

## วัด
* วัดกาญจนาราม
* สำนักสงฆ์ปลายบางนาว

## สถานศึกษา
* ศูนย์พัฒนาเด็กเล็กบ้านบางกรูด
* โรงเรียนวัดกาญจนาราม

## สาธารณสุข
* โรงพยาบาลส่งเสริมสุขภาพตำบลบ้านบางนาว

## สถานที่สำคัญ
* วัดกาญจนาราม
* สำนักสงฆ์ปลายบางนาว
* โครงการพัฒนาลุ่มแม่น้ำปากพนังอันเนื่องมาจากพระราชดำริ

## อ้างอิง

บางพระ
บางพระ
การประกวดเพลงยูโรวิชันปี 1976

การประกวดเพลงยูโรวิชันปี 1976 เป็นการประกวดร้องเพลงโดยจัดขึ้นที่เมืองเดอะเฮก ประเทศเนเธอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Save Your Kisses for Me ขับร้องโดย Brotherhood of Man ตัวแทนจากสหราชอาณาจักร

## การออกอากาศ

มูลนิธิการกระจายเสียงและแพร่ภาพแห่งเนเธอร์แลนด์ ชื่อในขณะนั้น เป็นแม่ข่ายในการออกอากาศ โดยออกอากาศไปยังประเทศดังต่อไปนี้

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* ฝรั่งเศส
* ลักเซมเบิร์ก
* อิตาลี
* ออสเตรีย
* เดนมาร์ก
* สหราชอาณาจักร
* สวีเดน
* โมนาโก
* นอร์เวย์
* ฟินแลนด์
* สเปน
* ยูโกสลาเวีย
* โปรตุเกส
* ไอร์แลนด์
* กรีซ
* มอลตา
* ไอซ์แลนด์
* อิสราเอล

## ประเทศที่เข้าร่วม

left|border

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* สหราชอาณาจักร
* อิตาลี
* โมนาโก
* ลักเซมเบิร์ก
* สเปน
* ยูโกสลาเวีย
* ไอร์แลนด์
* นอร์เวย์
* ฟินแลนด์
* โปรตุเกส
* อิสราเอล
* ฝรั่งเศส
* กรีซ
* ออสเตรีย

ประเทศที่ไม่เข้าร่วมในปีนี้
* เดนมาร์ก
* ตุรกี
* มอลตา
* สวีเดน

### เพลงที่ถูกคัดเลือกแต่ไม่ได้เข้าประกวด

## กระดานคะแนน

## แหล่งข้อมูลอื่น

หมวดหมู่:การประกวดเพลงยูโรวิชัน
เสื้อสีฝุ่น

**เสื้อสีฝุ่น**  เป็นละครโทรทัศน์ไทยแนวชีวิต ส่งเสริมอาชีพช่างก่อสร้าง บทประพันธ์โดย กัญญ์ชลา ถูกนำมาสร้างเป็นละครโทรทัศน์มาแล้ว 3 ครั้งด้วยกัน

## การสร้างเป็นละครโทรทัศน์
ครั้งแรกปี พ.ศ. 2526 นำแสดงโดย โกวิทย์ วัฒนกุล, มยุรา ธนะบุตร, นพพล โกมารชุน ออกอากาศทาง ช่อง 5

ครั้งที่สองปี พ.ศ. 2545 ผลิตโดย เมคเกอร์ กรุ๊ป เขียนบทโทรทัศน์โดย ยิ่งยศ ปัญญา กำกับการแสดงโดย กฤษณ์ ศุกระมงคล นำแสดงโดย ชาตโยดม หิรัญยัษฐิติ, แอน ทองประสม, กรุณพล เทียนสุวรรณ, มนตรี เจนอักษร, ดวงตา ตุงคะมณี ออกอากาศทุกวันศุกร์ - อาทิตย์ เริ่ม 23 สิงหาคม - 27 กันยายน พ.ศ. 2545 ทาง ช่อง 3

และถูกนำกลับมาสร้างใหม่อีกครั้งในปี พ.ศ. 2557 ผลิตโดย เมคเกอร์ เค ซึ่งเป็นหนึ่งในละครชุด สามหัวใจเสริมใยเหล็ก เขียนบทโทรทัศน์โดย ยิ่งยศ ปัญญา กำกับการแสดงโดย สรัสวดี วงศ์สมเพ็ชร นำแสดงโดย นราวิชญ์ จิตรบรรจง, วันสิริ อ่องอำไพ, ธนเวทย์ สิริวัฒน์ธนกุล, รอน บรรจงสร้าง, รชนีกร พันธุ์มณี ออกอากาศทุกวันจันทร์- ศุกร์ เวลา 18.30 - 19.45 น. เริ่ม 15 ตุลาคม - 14 พฤศจิกายน พ.ศ. 2557 ทาง ช่อง 3

## รายชื่อนักแสดงในครั้งต่าง ๆ

## เพลงประกอบละคร
### พ.ศ. 2526
* เพลง **ชีวิตมืด** – ขับร้องโดย สาธิยา ศิลาเกษ

### พ.ศ. 2545
* เพลง **สมัชชาชาวฮุยเลฮุย** (เพลงเปิด) - ขับร้องโดย ชาตโยดม หิรัณยัษฐิติ วิทยา เจตะภัย
* เพลง **มีเธอเคียงกาย** (เพลงปิด) - ขับร้องโดย แอน ทองประสม  ชาตโยดม หิรัณยัษฐิติ

### พ.ศ. 2557
* เพลง **ต้นทุน** (เพลงเปิด) - ขับร้องโดย เสือ ธนพล อินทฤทธิ์
* เพลง **ฉันยังรอเธอ** (เพลงปิด) - ขับร้องโดย อำนาจ ตลับนาค
* เพลง **เกลียดใจตัวเอง** - ขับร้องโดย อินทิรา ยืนยง (อิน บูโดกัน)

## อ้างอิง

## แหล่งข้อมูลอื่น
* เรื่องย่อละคร เสื้อสีฝุ่น : กระปุก
* เรื่องย่อละคร เสื้อสีฝุ่น : Manager Online
* 
* เพลงประกอบละคร เสื้อสีฝุ่น : Qikplay.com

หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ไทยในปี พ.ศ. 2545
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในปี พ.ศ. 2526
หมวดหมู่:ละครโทรทัศน์โดยเมคเกอร์เค
หมวดหมู่:ละครโทรทัศน์โดยเมคเกอร์กรุ๊ป
หมวดหมู่:ละครโทรทัศน์ที่กำกับโดย กฤษณ์ ศุกระมงคล
ฟาอีซะห์ อีไล

**นูร์ ฟาอีซะห์ มุฮัมมัด อีไล** (; เกิด: 16 สิงหาคม พ.ศ. 2525) เป็นนักแสดงและนางแบบชาวมาเลเซีย

## ประวัติ
ฟาอีซะห์ มีเชื้อสายปัญจาบและไทย มาจากเมืองกลูโกร์ รัฐปีนัง

เธอเริ่มการเป็นนักแสดงด้วยละครเรื่องแรกคือ *จินตาดันเกออาดีลัน* (Cinta dan Keadilan; 'ความรักและความยุติธรรม') ออกอากาศทางช่องอัสโตรเรีย (Astro Ria) และแสดงละครเรื่อง *ซุตรามายา* (Sutera Maya) รับบท มายา โซเฟีย ออกอากาศจากช่องทีวี 3 นอกจากงานละครแล้วเธอยังแสดงภาพยนตร์ด้วย เธอแสดงภาพยนตร์เรื่องแรกในปี พ.ศ. 2550 เรื่อง *โอไต* (Otai)

ฟาอีซะห์ สมรสกับเฮย์กัล ฮานาฟียะห์ (Heykal Hanafiah) เมื่อปี พ.ศ. 2554 มีบุตรหนึ่งคนชื่อ เดออาโลวา เฮย์รินนา เฮย์กัล (Dealova Heyrinna Heykal)

## ผลงาน

#### ภาพยนตร์

#### ละคร

## อ้างอิง

หมวดหมู่:นักแสดงหญิงชาวมาเลเซีย
หมวดหมู่:นางแบบมาเลเซีย
หมวดหมู่:ชาวมาเลเซียเชื้อสายอินเดีย
หมวดหมู่:ชาวมาเลเซียเชื้อสายปัญจาบ
หมวดหมู่:ชาวมาเลเซียเชื้อสายไทย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:บุคคลจากรัฐปีนัง
สารวัตรปืนฝืด

***สารวัตรปืนฝืด*** หรือ ***The Pink Panther*** เป็นภาพยนตร์ตลก กำกับโดย เบลค เอ็ดเวิร์ดส์ และเอ็ดเวิร์ดส์ได้เขียนบทร่วมกับ เมาริซ ลิชลิน นำแสดงโดย เดวิด นิเวน, ปีเตอร์ เซลเลอร์ส, โรเบิร์ต แวกเนอร์, คาปูชีน และ เคลาเดีย คาร์ดินัล

## เนื้อเรื่องย่อ
เนื้อเรื่องเกี่ยวกับเซอร์ชาร์ลส ลิตตัน (เดวิด นิเวน) บุคคลระดับสูงที่คนทั่วไปต่างรู้จัก แต่ไม่มีใครรู้ว่าจริงๆ แล้วเขาก็คือ จอมโจรแฟนธ่อม หัวขโมยอันดับชื่อก้องที่เมื่อเล็งของชิ้นไหนแล้วต้องได้ทุกครั้งไป และล่าสุดสิ่งของที่เขาหมายตาไว้ก็คือ เพชรพิงค์ แพนเธอร์ (เป็นเพชรที่มีตำหนิเป็นรูปเสือสีชมพูอยู่ข้างใน) ซึ่งอยู่ในความครอบครองของเจ้าหญิงดาล่า (เคลาเดีย คาร์ดินัล) ผู้เลอโฉม ขณะเดียวกันสารวัตรจ๊าค คลูโซ (ปีเตอร์ เซลเลอร์ส) ซึ่งคอยตามล่าแฟนธ่อมก็มั่นใจว่ามันจะต้องขโมยเพชรเม็ดนี้แน่ๆ เขาก็เลยคอยจับตาดูเพชรเม็ดนี้อยู่ตลอดเช่นกัน ซึ่งมีผู้ที่เกี่ยวข้องกับเรื่องนี้อีกก็คือ ซีโมน (คาปูชีน) ภรรยาของคลูโซ และ จอร์จ ลิตตัน (โรเบิร์ต แวกเนอร์) หลานของเซอร์ชาร์ลส

## นักแสดงนำ
* เดวิด นิเวน รับบทเป็น เซอร์ชาร์ลส์ ลิตตัน
* ปีเตอร์ เซลเลอร์ส รับบทเป็น สารวัตรจ๊าค คลูโซ
* โรเบิร์ต แวกเนอร์ รับบทเป็น จอร์จ ลิตตัน
* คาปูชีน รับบทเป็น ซีโมน ลิตตัน
* เคลาเดีย คาร์ดินัล รับบทเป็น เจ้าหญิงดาล่า
* เบรนดา ดี. เบรนซี รับบทเป็น แองเจล่า ดันนิง
* คอลิน กอร์ดอน รับบทเป็น ทัคเกอร์

## ดนตรี
อัลบั้มดนตรีได้จัดจำหน่ายโดย RCA Victor และดนตรีได้ประพันธ์โดย เฮนรี แมนซินี ในปี ค.ศ. 2005 ดนตรีในเรื่องนี้ได้รับการยกย่องโดยขึ้นอันดับที่ 20 ในการจัดอันดับของ สถาบันภาพยนตร์อเมริกัน หรือ AFI ว่าเป็น 1 ใน 25 ดนตรีประกอบภาพยนตร์ที่ยอดเยี่ยมที่สุด

:ทุกเพลงประพันธ์โดย เฮนรี แมนซินี ยกเว้นทีที่บันทึกไว้

;Side one
# "The Pink Panther Theme"&nbsp;– 2:35
# "It Had Better Be Tonight (*[[Meglio Stasera]]*)" (ทำนอง)&nbsp;– 1:44
# "Royal Blue"&nbsp;– 3:09
# "Champagne and Quail"&nbsp;– 2:45
# "The Village Inn"&nbsp;– 2:34
# "The Tiber Twist"&nbsp;– 2:47

;Side two
# "It Had Better Be Tonight (*Meglio Stasera*)" (มีเสียงร้อง) (เฮนรี แมนซินี - จอห์นนี เมอร์เซอร์)&nbsp;– 1:56
# "Cortina"&nbsp;– 1:52
# "The Lonely Princess"&nbsp;– 2:25
# "Something for Sellers"&nbsp;– 2:45
# "Piano and Strings"&nbsp;– 2:34
# "Shades of Sennett"&nbsp;– 1:22

## อ้างอิง
**Notes**

## ดูเพิ่ม

* 
* 
* 
* 

หมวดหมู่:ภาพยนตร์ชุด เดอะ พิงค์ แพนเธอร์
หมวดหมู่:ภาพยนตร์อเมริกันที่ออกฉายในปี พ.ศ. 2506
หมวดหมู่:ตัวละครที่เป็นสารวัตรตำรวจ
สลัด

**สลัด** () เป็นอาหารที่ประกอบด้วยอาหารชิ้นเล็ก ๆ โดยมากจะเป็นผัก มักเสิร์ฟที่อุณหภูมิห้องหรือแช่เย็น ยกเว้นสลัดมันฝรั่งจากเยอรมันใต้ที่เสิร์ฟแบบอุ่น สลัดสามารถทำมาจากอาหารชนิดใดก็ได้ที่พร้อมรับประทาน (ready-to-eat)
สลัดผัก (Garden salads) ใช้ผักใบเขียวเป็นหลัก เช่นผักกาดหอม อารูกูลา (ผักรอกเกต) เคล หรือผักโขม คำว่า "สลัด" มักหมายถึงสลัดผัก สลัดประเภทอื่นได้แก่ สลัดถั่ว สลัดทูนา สลัดกรีก และสลัดโซเมนซึ่งเป็นสลัดญี่ปุ่นที่มีเส้นเป็นส่วนประกอบหลัก น้ำที่ใช้เติมรสชาติให้สลัดเรียกว่า น้ำสลัด (salad dressing) ที่โดยมากทำมาจากน้ำมัน น้ำส้มสายชูหรือผลิตภัณฑ์นมหมัก

สลัดสามารถทานได้ในหลายช่วงของมื้ออาหาร
* สลัดเรียกน้ำย่อย - เบา ปริมาณน้อย เสิร์ฟเป็นรายการแรกของมื้ออาหาร
* สลัดเครื่องเคียง - เสิร์ฟพร้อมอาหารหลัก
* สลัดเมนคอร์ส - มักประกอบไปด้วยอาหารที่มีโปรตีนสูงอย่างเนื้อไก่ แซลม่อน เนื้อวัว ถั่ว หรือ ชีส ทานเป็นอาหารหลัก
* สลัดของหวาน - เป็นสลัดแบบหวานประกอบไปด้วยผลไม้ เจลาติน สารให้ความหวาน หรือวิปครีม

## นิรุกติศาสตร์
thumb|สลัดผักใบเขียวพร้อมปลาแซลมอนและขนมปัง

คำว่า สลัด มาจากภาษาฝรั่งเศส *salade* ที่มีความหมายเดียวกัน และภาษาลาติน *salata* และ *sal*  ที่แปลว่าเค็มหรือเกลือ ในภาษาอังกฤษ คำว่า สลัด (salad) หรือ สลัท (sallet) เริ่มเห็นครั้งแรกในศตวรรษที่ 14 เกลือมีความเกี่ยวโยงกับสลัดเพราะผักต่าง ๆ มักถูกปรุงด้วยน้ำเกลือหรือ เดรสซิ่งที่ทำมาจากน้ำมันและน้ำส้มสายชูที่มีความเค็มในสมัยโรมโบราณ

## อ้างอิง
วัดห้วยปลาดุก

**วัดห้วยปลาดุก**  สังกัด มหานิกาย คณะสงฆ์ภาค 15 ตั้งอยู่บ้านห้วยปลาดุก เลขที่ 59 หมู่ 7 ตำบลหินกอง อำเภอเมืองราชบุรี จังหวัดราชบุรี  รหัสไปรษณีย์ 70000ได้รับอนุญาตให้ตั้งเป็นวัด พ.ศ. 2470 ได้รับพระราชทานวิสุงคามสีมา พ.ศ. 2472 มีเนื้อที่ 23 ไร่

## ประวัติ

วัดห้วยปลาดุก  สร้าง ปี พ.ศ. 2470 ความเป็นมาของวัดห้วยปลาดุก  ตำบลหินกอง  อำเภอเมืองราชบุรี  จังหวัดราชบุรี เป็นสถานที่ตั้งวัดห้วยปลาดุกในขณะนั้นติดต่อกับลำห้วยซึ่งมีปลาดุกมากชุกชุมมาก มีลำห้วยไหลผ่านซึ่งติดกับบ้านทุ่งไล่ไก่หนองน้ำแถบนี้ปลาดุกชุกชุมจึงเรียกขานกันต่อมาว่า “บ้านห้วยปลาดุก” หมู่บ้านห้วยปลาดุกกับหมู่บ้านทุ่งไล่ไก่อยู่ติดกันและอยู่ตำบลเดียวกัน

วัดห้วยปลาดุกเป็นวัดเล็กและมีกุฏิศาลาหลังเล็ก ๆ ประมาณ 2-3 หลังเพื่อใช้ในการทำบุญทำกุศล ศาลาที่สร้างในสมัยนั้นสร้างด้วยไม้โดยญาติโยมช่วยกันหาไม้มาก่อสร้างเมื่อมีศาลาได้มีพระสงฆ์จำพรรษาอยู่ปีละ 3 รูป ไม่มีพระจะปกครองสงฆ์ ที่จำพรรษา ชาวบ้านที่อาศัยอยู่ได้เดินทางไปอาราธนาพระผู้ใหญ่อาวุโสมาจากวัดข้างเคียง ท่านมีชื่อว่า "**อาจารย์เชิด เตชวโร**" มาปกครองดูแลสงฆ์ในขณะนั้น ถือว่าอาจารย์เชิด เดชวโร เป็นเจ้าอาวาสรูปแรกที่ปกครองสงฆ์ เมื่อท่านได้มาอยู่ที่วัดก็เริ่มพัฒนาวัดโดยการสร้างอุโบสถและถาวรวัตถุหลายอย่าง แต่ยังไม่แล้วเสร็จท่านได้จำพรรษาอยู่วัดห้วยปลาดุกในขณะนั้นเป็นเวลานานต่อมาท่านอายุมากร่างกายชราภาพลงท่านก็ได้มรณภาพลง

เมื่อท่านอาจารย์เชิด  เดชวโร ได้มรณภาพลง ทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส  มาดูแลวัดและพระภิกษุสงฆ์ ท่านมีชื่อว่า “**พระอธิการพันธ์  ครุฑน้อย**” ท่านพระอธิการพันธ์ ครุฑน้อยได้จำพรรษาอยู่ที่วัดไม่นานเท่าใดท่านก็มรณภาพลง

เมื่อท่านพระอธิการพันธ์  ครุฑน้อย ได้มรณภาพลงทางคณะสงฆ์และชาวบ้านได้เดินทางไปอาราธนาพระผู้ใหญ่อาวุโส  มาดูแลวัดและพระภิกษุสงฆ์ ท่านมีชื่อว่า "**พระอาจารย์เจือน อาจารสมฺปนฺโน**"  จากวัดห้วยไผ่ อำเภอเมืองราชบุรี  จังหวัดราชบุรี ได้เดินทางมาจำพรรษาอยู่ที่วัดห้วยปลาดุก ในขณะที่ท่านอาศัยและจำพรรษาอยู่ที่วัดท่านอาจารย์มีความคิดที่จะสร้างอุโบสถ ท่านจึงทำเรื่องการสร้างอุโบสถ และขอพัทธสีมา มายังกรมการศาสนา เห็นความจำเป็นจึงอนุญาตให้ที่ดิน  ในวัดเพื่อสร้างอุโบสถ เมื่อทางกรมศาสนาอนุญาตแล้วการสร้างอุโบสถดำเนินไปโดยลำดับและทำการปิดทองผูกพัทธสีมาปิดทองฝังลูกนิมิตในสมัยหลวงพ่อเจือน  อาจารสมฺปนฺโน

## รายนามเจ้าอาวาส
*พระอาจารย์เชิด เดชวโร
*พระอธิการพันธ์  ครุฑน้อย
*พระครูอมรธรรมรัต (เจือน อาจารสมฺปนฺโน) พ.ศ. 2492-พ.ศ. 2540
*พระปลัดบรรจง จนฺทปญฺโญ พ.ศ. 2540-ปัจจุบัน

## ศาสนสถานภายในวัด
* อุโบสถ
* วิหาร
* ศาลาการเปรียญ
* กุฏิที่พักสงฆ์
* เมรุ
* หอระฆัง
* หอฉัน
* พระพุทธบาทจำลอง

## แหล่งข้อมูลอื่น
*รายชื่อวัดในจังหวัดราชบุรี

ห้วยปลาดุก
ปาล์มเขือง

**ปาล์มเขือง **หรือ**เขืองสยาม**หรือขี้หนาง   เป็นปาล์มแตกกอขนาดเล็ก โคนกาบใบเป็นสีดำ ใบประกอบรูปขนนก ใบย่อยยาวรูปหอก ด้านล่างของใบมีนวลขาวเคลือบ ดอกเป็นช่อ ออกที่ซอกใบ ผลกลมรี สุกเป็นสีแดงเข้ม ออกดอกเดือนตุลาคม – พฤศจิกายน ผลแก่ช่วงเดือนมิถุนายน – สิงหาคม พบในป่าดิบชื้นตั้งแต่ภาคเหนือจนถึงภาคกลาง พบครั้งแรกในประเทศไทย ชื่อสปีชีส์ตั้งเป็นเกียรติแก่ประเทศไทย ใช้เป็นไม้ประดับ 

## อ้างอิง

* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551หน้า 91

หมวดหมู่:ปาล์ม

หมวดหมู่:ไม้ประดับ
ความเชื่อ (เพลงบอดี้สแลม)

**"ความเชื่อ"** เป็นซิงเกิลจากอัลบั้มของวงดนตรีบอดี้สแลม โดยมี ยืนยง โอภากุล หรือ แอ๊ด คาราบาว มาร่วมร้องด้วย จากอัลบั้มชุดที่ 3 *[[บีลีฟ|Believe]]* 

เพลง "ความเชื่อ" ประพันธ์เนื้อร้องโดย นาถนที, ขจรเดช พรมรักษา, อาทิวราห์ คงมาลัย แต่งทำนองโดย อาทิวราห์ คงมาลัย และเรียบเรียงโดย บอดี้สแลม ออกจำหน่ายในวันที่ 22 เมษายน พ.ศ. 2548

เพลง "ความเชื่อ" ได้รับรางวัลถึง 3 รางวัลได้แก่ รางวัลคมชัดลึกอวอร์ดส ครั้งที่ 3 ประจำปี 2548 สาขาเพลงยอดเยี่ยม, รางวัลซี้ดอวอร์ดส ครั้งที่ 1 ประจำปี 2548 สาขาเพลงยอดเยี่ยมสุดซี้ดประจำปี และรางวัลแฟตอวอร์ดส ครั้งที่ 4 ประจำปี 2549 ณ ลานกลางแจ้ง ศูนย์วัฒนธรรมแห่งประเทศไทย สาขาเพลงแห่งปี

## ชาร์ต

## รางวัล


## เวอร์ชันคัฟเวอร์
### เวอร์ชัน G16

ในปี พ.ศ. 2557 เพลง "ความเชื่อ" ถูกขับร้องใหม่โดยศิลปินจากค่ายจีนี่เรคคอร์ดส ในนามของ **G16** เรียบเรียงโดย ดนัย ธงสินธุศักดิ์ และ G16 Band ออกจำหน่ายในวันที่ 2 เมษายน พ.ศ. 2557 โดยถูกรวมอยู่ในอัลบั้มของ Genie Fest 16 ปีแห่งความร็อค และเพลงนี้ยังถูกร้องในการแสดงคอนเสิร์ต Genie Fest 16 ปีแห่งความร็อค

มิวสิกวีดิโอนี้เผยแพร่ครั้งแรกในวันที่ 2 เมษายน พ.ศ. 2557 โดยเริ่มจากเหล่าศิลปิน G16 ได้มานั่งเก้าอี้แล้วเล่าเรื่องราวชีวิตนักดนตรีของแต่ละคน

ศิลปินจาก G16 ที่ขับร้องเพลงนี้ ได้แก่ ต้า Paradox, แอร์ The Mousses, หนุ่ม Kala, ฟักแฟง No More Tear ,โอม Cocktail, เต๋า Sweet Mullet ,อู๋ The Yers ,แพท Klear, แน๊ป Retrospect, พลพล, ป้าง นครินทร์ กิ่งศักดิ์, ตูน Bodyslam, เจ๋ง Big Ass, ปาล์ม Instinct

#### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงโพรเกรสซีฟร็อกไทย
หมวดหมู่:เพลงของบอดี้สแลม
หมวดหมู่:เพลงที่ประพันธ์คำร้องโดยขจรเดช พรมรักษา
หมวดหมู่:เพลงที่ประพันธ์คำร้องโดยอาทิวราห์ คงมาลัย
หมวดหมู่:เพลงในปี พ.ศ. 2548
หมวดหมู่:ซิงเกิลในปี พ.ศ. 2548
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่